**Likumprojekta “Grozījumi likumā “Par valsts sociālo apdrošināšanu”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts, pamatojoties uz pamatnostādņu “Valsts nodokļu politikas pamatnostādnes 2018. – 2021.gadam”, kas apstiprinātas ar Ministru kabineta 2017.gada 9.maija rīkojuma Nr.245 (sēdes protokols Nr.23 21.§) “Par Valsts nodokļu politikas pamatnostādnēm 2018.-2021.gadam” dotajiem uzdevumiem 1.2.2.; 2.2.2. un 2.3.8. Izpildot iepriekš minētos uzdevumus, tiek pildīts arī likuma “Par valsts sociālo apdrošināšanu” pārejas noteikumu 63.punktā uzdotais uzdevums.Koalīcijas sadarbības padomes 2017.gada 26.jūnija un 3.jūlija lēmums par solidaritātes nodokļa transformēšanu, sākot ar 2018.gadu.Ministru prezidenta 2017.gada 29.jūnija rezolūcija Nr.1.1.1/22 labklājības ministram – “Pamatojoties uz Ministru kabineta 2017.gada 3.maija sēdes protokola Nr.22 45.§ 2.1.punktu, 2.2.punktu un 2.3.punktu, lūdzu iesniegt noteiktajā kārtībā Valsts kancelejā līdz šī gada 5.jūlijam, atbilstoši pieņemtajiem lēmumiem, precizētu likumprojektu izskatīšanai Ministru kabineta sēdē – “Grozījumi likumā “Par valsts sociālo apdrošināšanu””. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Pašlaik saimnieciskās darbības veicējs, ja viņa ienākumi mēnesī nesasniedz minimālās algas apmēru, valsts sociālās apdrošināšanas obligātās iemaksas (turpmāk – VSAOI) neveic. Līdz ar to šis periods negatīvi ietekmēs personas vecuma pensiju vai arī personai vispār neradīsies tiesības uz valsts vecuma pensiju. Ņemot vērā jau tagad ievērojamo skaitu personu, kurām VSAOI objekts ir zem minimālās algas (virs 30% personu), un garantētos valsts pensiju minimālos apmērus, iesaistot valsts apdrošināšanas sistēmā vēl saimnieciskās darbības veicējus ar ienākumiem zem minimālās algas, tas var apdraudēt apdrošināšanas sistēmas ilgtspēju. Lai tomēr nodrošinātu saimnieciskās darbības veicēju daļēju ienākumu atvietojumu vecumdienās, ir nosakāms, ka saimnieciskās darbības veicēji no ienākumiem vismaz 5% apmērā veic iemaksas pensiju 3.līmenī. Tomēr, lai neizveidotos situācija, ka izdevumi, kas saistīti ar pārskaitījumu, pārsniegtu pārskaitāmo summu, būtu lietderīgi noteikt, ka, ja taksācijas gadā ienākumi no saimnieciskās darbības nesasniedz 50 euro, tad iemaksas pensiju 3.līmenī var neveikt (objekts noteikts pēc analoģijas par minimālo iedzīvotāju ienākuma nodokļa maksājumu saimnieciskās darbības veicējiem).2. Pašnodarbinātajam, ja ienākumi mēnesī sasniedz vai pārsniedz minimālās algas apmēru, ir jāveic VSAOI. VSAOI objekts ir brīvi izraudzīti ienākumi, kas nav mazāki par valstī noteiktās minimālās algas apmēru mēnesī (piemēram, ienākumi mēnesī ir 1000 euro, bet persona izvēlas VSAOI veikt no minimālās algas apmēra). Lai nodrošinātu, ka persona veic VSAOI no visiem ienākumiem (tāpat kā darba ņēmēji no visiem ienākumiem veic VSAOI), un, lai palielinātu personas sociālo nodrošinājumu vecumdienās, tanī pat laikā īpaši nepalielinot nodokļu slogu (Valsts Nodokļu politikas pamatnostādnes 2018. – 2021.gadam paredz samazināt iedzīvotāja ienākuma nodokli par 3%), būtu nosakāms, ka VSAOI ir veicamas no visiem ienākumiem, t.i., no brīvi izraudzīta objekta paliktu līdzšinējā kārtība un likme, savukārt no starpības starp ienākumiem un brīvi izraudzītā objekta, VSAOI būtu veicamas 5% apmērā pensiju apdrošināšanai (pensiju 1. un 2.līmenis).3. Autoratlīdzības saņēmējs, kurš vienlaikus ir darba ņēmēja statusā, var izvēlēties vai no autoratlīdzības veikt VSAOI (kā pašnodarbinātais) vai neveikt. Praksē gandrīz vienmēr personas izvēlas no autoratlīdzībām VSAOI neveikt. Autoratlīdzību saņēmēji ir personu kategorija, kuru sociālais nodrošinājums nav atkarīgs no saņemtās atlīdzības, kā arī, lai nodrošinātu vienlīdzīgu attieksmi pret visām personām, kuras gūst ienākumus ne uz darba attiecību pamata, tanī pat laikā palielinot personu sociālo nodrošinājumu un būtiski nepalielinot autoratlīdzību izmaksātāju izdevumus, būtu nosakāms, ka arī autoratlīdzības ir VSAOI objekts. Likumprojekts paredz, ka autoratlīdzību izmaksātājs no saviem līdzekļiem veiks 5% maksājumu no autoratlīdzības (neattieksies uz pasīvo autoratlīdzību), ieskaitot to speciālā kontā Valsts kasē, ko administrēs Valsts ieņēmumu dienests (turpmāk – VID).VID pēctaksācijas gadā līdz 1.februārim veiks par personu samaksāto VSAOI summēšanu. Ja samaksātā summa par personu no visiem maksātājiem gada laikā būs mazāka par summu pensiju apdrošināšanai no minimālās algas mēnesī vispārējā gadījumā, tad VID iepriekš minēto summu pārskaitīs uz pensiju 3.līmeni (personas norādīto). Savukārt, ja samaksātā summa būs vienāda vai lielāka par iepriekš minēto summu, tad VID to pārskaitīs uz pensiju speciālo budžetu un Valsts sociālās apdrošināšanas aģentūra (turpmāk – VSAA) nodrošinās tās reģistrēšanu pensiju apdrošināšanai un ieguldīšanu pensiju 2.līmenī, ja persona ir pensiju 2.līmeņa dalībnieks. Tādejādi tiks uzlabots autoratlīdzību saņēmēju sociālais nodrošinājums vecumdienās.Tā kā VSAOI no autoratlīdzības veic autoratlīdzības izmaksātājs, tad pašnodarbinātajai personai autoratlīdzība ir ienākums, kas ņemams vērā, aprēķinot ienākumus un veicot VSAOI kā pašnodarbinātajam.Iepriekšējos punktos paredzētās izmaiņas būs vērstas uz personu sociālā nodrošinājuma uzlabošanu. Tomēr, lai risinātu personu sociālā nodrošinājuma jautājumu un nodrošinātu speciālā budžeta ilgtspēju, risinājums ir noteikt minimālo VSAOI objektu mēnesī.4. Ministru kabinets nosaka VSAOI objekta maksimālo apmēru gadam, t.i., tas ir maksimālais objekts, no kura tiek rēķināti sociālās apdrošināšanas pakalpojumi (gan īstermiņa, piemēram, bezdarbnieka pabalsts, maternitātes pabalsts, gan vecuma pensija). Savukārt VSAOI objekta pārsniegums ir Solidaritātes nodokļa objekts. Tā likumprojekts “Grozījumi Solidaritātes nodokļa likumā” paredz, ka solidaritātes nodoklis vairs netiks ieskaitīts tikai valsts pamatbudžetā, tad ir nepieciešams precizēt likuma “Par valsts sociālo apdrošināšanu” 21.²panta trešo daļu.5. Pašlaik esošās VSAOI likmes ietvaros ir seši valsts sociālās apdrošināšanas veidi (skat. likuma “Par valsts sociālo apdrošināšanu” 4.pantu). Valdību veidojošo partiju Koalīcijas sadarbības padome ir pieņēmusi lēmumu, ka VSAOI likme tiek palielināta par 1% (0,5% darba devējam un 0,5% darba ņēmējam) un iepriekš minētais palielinājums tiek novirzīts nevis speciālajā budžetā, bet pamatbudžetā veselības aprūpes nodrošināšanai, nodrošinot personām, kas būs pakļautas veselības apdrošināšanai no valsts budžeta līdzekļiem apmaksājamus veselības aprūpes pakalpojumus.Līdz ar to nepieciešams noteikt, ka darba ņēmēji, pašnodarbinātie, iekšzemes darba ņēmēji pie darba devēja ārvalstnieka un ārvalstu darba ņēmēji pie darba devēja – ārvalstnieka, kas VSAOI veic vai par kuriem veic vispārējā kārtībā (t.i. maksājot VSAOI likmi, kas noteikta likuma 18.pantā) ir pakļauti veselības apdrošināšanai, ka viņiem ir tiesības saņemt no valsts budžeta līdzekļiem apmaksājamus veselības aprūpes pakalpojumus un, ka iepriekš minētajām personām un viņu darba devējiem par 1% palielinās VSAOI likme. Lai nodrošinātu nepārtrauktu un operatīvu finanšu līdzekļu ieplūšanu veselības nozares finansēšanai, jānosaka, ka VSAOI veselības apdrošināšanai Valsts kase ieskaita valsts pamatbudžeta ieņēmumos atbilstoši gadskārtējā valsts budžeta likumā noteiktajam sociālās apdrošināšanas ieņēmumu īpatsvaram.Sociāli apdrošinātām personām par kurām veic, vai kuras veic, VSAOI vispārējā kārtībā (t.i. maksā VSAOI likmi, kas noteikta likuma 18.pantā) būs tiesības saņemt no valsts budžeta līdzekļiem apmaksājamus veselības aprūpes pakalpojumus. Tomēr pašlaik nav pieņemts lēmums kā pārējām sociāli apdrošinātajām personām, kuras maksā vai par kurām tiek maksāti darbaspēka nodokļi speciālajos režīmos (piemēram, mikrouzņēmumu darbinieki) tiks nodrošināta un vai būs tiesības saņemt no valsts budžeta līdzekļiem apmaksājamus veselības aprūpes pakalpojumus. Tāpat nav zināms kā un vai no valsts budžeta līdzekļiem apmaksājamus veselības aprūpes pakalpojumus saņems personas, kuras objektīvu apstākļu dēļ vispār nav pakļautas sociālajai apdrošināšanai, piemēram, nestrādājoši pensionāri, bērni u.c. Ministru prezidenta 2017.gada 5.jūlija rezolūcija Nr.1.1.1/24 uzdod Veselības ministrei sadarbībā ar Finanšu ministriju un Labklājības ministriju, iesaistot citas atbildīgās institūcijas, sociālos partnerus un nevalstiskās organizācijas izstrādāt likumprojektu par veselības finansējumu un līdz š.g. 30.augustam noteiktajā kārtībā iesniegto to izskatīšanai Ministru kabineta sēdē. |
| 3.  | Projekta izstrādē iesaistītās institūcijas | Labklājības ministrija, Finanšu ministrija, Valsts sociālās apdrošināšanas aģentūra un Valsts ieņēmumu dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Saimnieciskās darbības veicēji, kuru ienākums mēnesī nesasniedz minimālās algas apmēru (pēc 2015.gada D3 un D3’ deklarācijām vidējie apliekamie ienākumi no saimnieciskās darbības (D3) vai peļņa (D3’) mēnesī zem minimālās algas 370 euro bija 85 238 nodokļu maksātājiem (kopā 90 691). Vidējie mēneša ienākumi iegūti gada deklarācijas rezultātu dalot ar 12, bet faktiski ienākumi var veidoties ne visos gada mēnešos (Finanšu ministrijas informācija)).2. Pašnodarbinātie, kuri neveic VSAOI no visa ienākuma (pēc pašnodarbināto ziņojumiem par 2016.gada 4.ceturksni 10 330 nodokļu maksātājiem (kopā 11 450) ziņojumā uzrādītā ienākuma summa, no kuras tikušas veiktas VSAOI, nav lielāka par minimālo algu (Finanšu ministrijas informācija)).3. Autoratlīdzību izmaksātāji (izņemot pasīvo autoratlīdzību) (2016.gadā ienākumu par autoratlīdzību izmaksājuši 3 651 nodokļu maksātāji (Finanšu ministrijas informācija)).4. Darba devēji, darba ņēmēji, pašnodarbinātie, iekšzemes darba ņēmēji pie darba devēja ārvalstnieka un ārvalstu darba ņēmēji pie darba devēja – ārvalstnieka, kas VSAOI veic vai par kuriem veic vispārējā kārtībā (t.i. maksājot VSAOI likmi, kas noteikta likuma 18.pantā) (2017.gada I.ceturksnī darba ņēmēji vispārējā režīmā – 810757; darba devēji vispārējā nodokļu režīmā – 78948; pašnodarbinātie – 8117).  |
| 2. | Tiesiskā regulējuma ietekme uz tautsaimniecību un administratīvo slogu | 1. Saimnieciskās darbības veicējiem palielināsies nodokļu slogs (5% no ienākumiem). Saimnieciskās darbības veicējiem administratīvais slogs nemainīsies, jo viņiem tāpat ir jāiesniedz gada ienākumu deklarācija.2. Pašnodarbinātajiem, kuri neveic no visa ienākuma VSAOI, palielināsies nodokļu slogs (5% no starpības starp brīvi izraudzītā objekta un faktiskajiem ienākumiem). Pašnodarbinātajiem, kuri pašlaik neveic no visa ienākuma VSAOI, palielināsies administratīvais slogs – būs jāaprēķina no iepriekš minētā objekta 5%.3. Autoratlīdzības izmaksātājiem palielināsies nodokļu slogs (5% no izmaksājamās autoratlīdzības) un administratīvais slogs – būs nepieciešama jauna deklarācija, kurā katru mēnesi būs jānorāda persona, kurai tiek izmaksāta autoratlīdzība, autoratlīdzības apmērs un aprēķinātie 5% VSAOI.4. Darba devēji, darba ņēmēji, pašnodarbinātie, iekšzemes darba ņēmēji pie darba devēja ārvalstnieka un ārvalstu darba ņēmēji pie darba devēja – ārvalstnieka, kas VSAOI veic vai par kuriem veic vispārējā kārtībā (t.i. maksājot VSAOI likmi, kas noteikta likuma 18.pantā) palielināsies VSAOI slogs.4. Attiecībā uz fiziskajām personām – ienākumu guvējām, kā arī darba devējiem administratīvais slogs nemainīsies. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | Turpmākie trīs gadi (*euro*) |
| **2018.gads** | **2019.gads** | **2020.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| *1* | *2* | *3* | *4* | *5* | *6* |
| 1.  Budžeta ieņēmumi: | 2 598 563 684 | 0 | 3 079 335 | 2 294 713 | 2 294 713 |
| 1.1. valsts pamatbudžets, t.sk:  | 114 302 884 | 0 | +879 335 | + 94 713 | + 94 713 |
| FM budžeta programma 33.00.00 „Valsts ieņēmumu un muitas politikas nodrošināšanai” | 111 795 849 | 0 | +439 338 | + 48 916 | + 48 916 |
| LM pamatbudžeta apakšprogramma 97.02.00. „Nozares centralizēto funkciju izpilde”\*, t.sk. | 2 507 035 | 0 | +439 997 | +45 797 | +45 797 |
| - dotācija no vispārējiem ieņēmumiem (EKK 21700)\* | 2 507 035 | 0 | +439 997 | +45 797 | +45 797 |
| 1.2. valsts speciālais budžets, t.sk.: | 2 486 205 154 | 0 | +2 639 997 | +2 245 797 | 2 245 797 |
| VSAOI  | 2 244 077 642 | 0 | +2 200 000 | +2 200 000 | +2 200 000 |
| apakšprogramma 04.05.00 „Valsts sociālās apdrošināšanas aģentūras speciālais budžets”\* | 17 616 795 | 0 | +439 997 | +45 797 | +45 797 |
| - valsts speciālajā budžetā saņemtie transferti no valsts pamatbudžeta (EKK 18200)\* | 1 944 354 | 0 | +439 997 | +45 797 | +45 797 |
| 1.3. pašvaldību budžets | 0 | 0 | 0 | 0 | 0 |
| 2.  Budžeta izdevumi: | 2 534 789 209 | 0 | 879 335 | 94 713 | 94 713 |
| 2.1. valsts pamatbudžets, t.sk: | 114 302 884 | 0 | +879 335 | + 94 713 | + 94 713 |
| FM budžeta programma 33.00.00 „Valsts ieņēmumu un muitas politikas nodrošināšanai” | 111 795 849 | 0 | +439 338 | + 48 916 | + 48 916 |
| LM pamatbudžeta apakšprogrammā 97.02.00. „Nozares centralizēto funkciju izpilde” \*, t.sk.: | 2 507 035 | 0 | +439 997 | +45 797 | +45 797 |
| - valsts budžeta uzturēšanas izdevumu transferti no valsts pamatbudžeta uz valsts speciālo budžetu (EKK 7120)\* | 212 467 | 0 | +16 997 | +16 997 | +16 997 |
| - valsts budžeta kapitālo izdevumu transferti no valsts pamatbudžeta uz valsts speciālo budžetu (EKK 9120)\* | 211 500 | 0 | +423 000 | +28 800 | +28 800 |
| 2.2. valsts speciālais budžets, t.sk.: | 2 420 910 292 | 0 | +439 997 | +45 797 | +45 797 |
| 04.05.00„Valsts sociālās apdrošināšanas aģentūras speciālais budžets”, t.sk.: | 17 616 795 | 0 | +439 997 | +45 797 | +45 797 |
| - preces un pakalpojumi (EKK 2000) | 3 596 964 | 0 | +16 997 | +16 997 | +16 997 |
| - izdevumi pamatkapitāla veidošanai (EKK 5000) | 1 434 392 | 0 | +423 000 | +28 800 | +28 800 |
| 2.3. pašvaldību budžets | 0 | 0 | 0 | 0 | 0 |
| 3.   Finansiālā ietekme: | 63 774 475 | 0 | +2 200 000 | +2 200 000 | +2 200 000 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 63 774 475 | 0 | +2 200 000 | +2 200 000 | +2 200 000 |
| 3.3. pašvaldību budžets | 0 | 0 | 0 | 0 | 0 |
| 4.Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 5.   Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins | \* Konsolidējamā pozīcija (ņemot vērā, ka no valsts pamatbudžeta tiek veikts transferta pārskaitījums uz speciālo budžetu, tad norādītie apmēri tiek konsolidēti, tos izslēdzot no kopējiem budžeta ieņēmumiem un izdevumiem).Atbilstoši Finanšu ministrijas aprēķiniem, ieguvums no VSAOI ienākuma par autoratlīdzībām 2018., 2019. un 2020.gadā plānots +2,2 milj. euro gadā. Fiskālo ietekmju aprēķinam par bāzi ņemti dati no paziņojumiem par fiziskām personām izmaksātajām summām par 2016.gadu – ienākumi no intelektuālā īpašuma (kopā 33 728 personas). Pieņemot, ka izmaksāto autoratlīdzību apjoms saglabāsies minētajā apjomā, ieguvums no VSAOI 5%, kuru maksās ienākuma izmaksātājs (personām, kuru kopējais VSAOI objekts gadā ir lielāks par ½ no gada VSAOI objektu no minimālās algas), plānots +2,7 milj. euro (valsts speciālajā budžetā +2,2 milj. euro un valsts fondēto pensiju shēmā +0,5 milj. euro) 2018., 2019. un 2020.gadā.Pasākumam - saimnieciskās darbības veicējiem, kuru ienākumi mēnesī nesasniedz minimālās algas apmēru, noteikt vismaz 5% apmērā veikt iemaksas pensiju 3.līmenī – fiskālās ietekmes uz kopbudžetu nav.Fiskālā ietekme un tās aprēķins - pašnodarbinātajam noteikt, ka VSAOI ir veicamas no visiem ienākumiem, t.i., no brīvi izraudzīta objekta paliktu līdzšinējā kārtība un likme, savukārt no starpības starp ienākumiem un brīvi izraudzītā objekta, VSAOI būtu veicamas 5% apmērā pensiju apdrošināšanai (pensiju 1. un 2.līmenis) – iekļauti likumprojekta „Grozījumi likumā „Par iedzīvotāju ienākuma nodokli”” sākotnējās ietekmes novērtējuma ziņojumā (anotācijā).Fiskālās ietekmes anotācijas 5. pasākumam:VSAOI likmes palielināšanas par 1%punktu (0,5% darba devējam un 0,5% darba ņēmējam) veselības finansēšanai fiskālā ietekme uz valsts pamatbudžetu (Valsts sociālās apdrošināšanas obligātās iemaksas pamatbudžetā veselības aprūpes nodrošināšanai) prognozēta šādi:2018.gadā +84 600 000 euro;2019.gadā +98 100 000 euro;2020.gadā +103 900 000 euro.Speciālā budžeta ieņēmumu aprēķinu ir veikusi Finanšu ministrija. |
| 6.2. detalizēts izdevumu aprēķins | Lai VSAA nodrošinātu programmatūras izstrādi saistībā ar plānotajiem grozījumiem, nepieciešams palielināt Labklājības ministrijas pamatbudžeta apakšprogrammas 97.02.00 "Nozares centralizēto funkciju izpilde" dotāciju no vispārējiem ieņēmumiem 2018.gadā 439 997 euro apmērā, 2019. un turpmāk ik gadu 45 797 euro apmērā un sociālās apdrošināšanas speciālā budžeta apakšprogrammai 04.05.00. „Valsts sociālās apdrošināšanas aģentūras speciālais budžets” ieņēmumus no pārējās dotācijas no valsts pamatbudžeta (konsolidējamā pozīcija) 2018.gadā 439 997 euro apmērā, 2019. un turpmāk ik gadu 45 797 euro apmērā, t.sk.:1. Likumprojekta “Grozījumi likumā “Par valsts sociālo apdrošināšanu”” informācijas sistēmu izmaiņām 2018.gadā – **172 800** EUR, t.sk:
* 405 c/d x 360= 145 800,00 EUR – lai nodrošinātu datu par papildus iemaksu saņemšana no VID, divu iemaksu ierakstu izveidošana pašnodarbinātajam, attiecinot vienu ierakstu tikai uz papildus iemaksām pensiju apdrošināšanai, izziņu par apdrošinātās personas iemaksām un atskaišu pārveidošanu, izmaiņu ieviešana e - pakalpojumā „Informācija par sociālās apdrošināšanas iemaksām un apdrošināšanas periodiem”;
* 75 c/d x 360= 27 000,00 EUR – lai nodrošinātu sistēmā darba devēju ziņojumu par autoratlīdzībām saņemšanu no VID, jauna apdrošināšanas statusa ieviešanu.
1. Likumprojekta „Grozījumi Solidaritātes nodokļa likumā” realizācijai VSAA nepieciešamie līdzekļi informācijas sistēmai programmatūras izstrādei 2018.gadā **239 400,00** EUR, t.sk:
* 210 c/d x 360= 75 600,00 EUR – uz šo brīdi solidaritātes nodoklis netiek personificēts un tiek rēķināts kopējā summā. Ir jāveic iemaksu personificēta uzskaite, jāveic aprēķināto iemaksu sadalījums un uzturēšana starp veselības apdrošināšanu, pensiju shēmai paredzēto, IIN un solidaritātes nodokli;
* 55 c/d x 360= 19 800,00 EUR – par personām, kuras jau saņem vecuma pensiju, kurām VFPS dalībnieka konts ir slēgts, vai kuras nav VFPS dalībnieki, nepieciešams nodrošināt iemaksu atlasi;
* 140 c/d x 360= 50 400,00 EUR – IS izstrādei jauna veida iedzīvotāju ienākuma nodokļa datņu sagatavošana VID;
* 90 c/d x 360= 32 400,00 EUR – nepieciešamo izmaiņu nodrošināšanai visās atskaitēs par IIN;
* 170 c/d x 360= 61 200,00 EUR – lai nodrošinātu atbilstoši grozījumos noteiktajām izmaiņām jaunas atskaites VSAA par solidaritātes nodokli.
1. Datu apmaiņai ar Nacionālo veselības dienestu papildus nepieciešams finansējums 2018.gadā 30c/d x 360=10 800,00 EUR ).
2. Izstrādātās programmatūras uzturēšanai turpmāk ik gadu, sākot ar 2019.gadu, nepieciešams: 80 c/d x 360= **28 800,00** EUR;
3. Likumprojekta “Grozījumi likumā “Par valsts sociālo apdrošināšanu”” 21.2 panta izpildei VSAA 2018.gadā un turpmākajos gados papildus nepieciešami **16 997,00** EUR/gadā (17 200 paziņojumu nosūtīšanai (ierakstītie pasta sūtījumi) un VSAA lēmumu drukāšana, papīra un aplokšņu izmaksas un nosūtīšana personām, kurām ir aprēķinātas pārmaksātās iemaksas).

Pēc Finanšu ministrijas informācijas – 2018.gadā papildus nepieciešams **390 422** EUR VID informācijas sistēmās (Nodokļu informācijas sistēmā, Elektroniskās deklarēšanās sistēmā, Datu noliktavas sistēmā) nepieciešamo izmaiņu izstrādei, t.sk.:* 315 700 EUR – izmaiņām ar kopējo provizorisko darbietilpību 845 personas un 373,61 EUR par persondienu;
* 74 722 EUR – iekļauts Finanšu ministrijas prioritārā pasākuma „Valts nodokļu politikas pamatnostādņu 2018.-2021.gadam ieviešana Valsts ieņēmumu dienestā” pieteikumā. Ja VID Nodokļu informācijas sistēmā nebūs jārealizē jauna nodokļu administrēšanai neraksturīga funkcionalitāte, kas budžeta gada beigās veiktu iemaksāto autoratlīdzību sadalījumu (personificēšanu un dalījumu pa valsts un privātajiem pensiju kontiem), izmaksas saistībā ar likumprojektu samazināsies par 74 722 EUR.

 Pēc Finanšu ministrijas informācijas – papildus 2018.gadā un turpmāk ik gadu - **48 916** EUR (ierakstītie pasta sūtījumi autoratlīdzību saņēmējiem, jo ne visi no tiem var būt pašnodarbinātās personas statusā, tādējādi ne visi autoratlīdzības saņēmēji būs kā VID Elektroniskās deklarēšanas sistēmas lietotāji).  |
| 7. Cita informācija | Ja saskaņā ar „Grozījumi Solidaritātes nodokļa likumā” noteikto VSAA būs jāpārskaita maksājumi privātajā brīvprātīgajā pensiju shēmā atbilstoši likuma “Par valsts sociālo apdrošināšanu” nosacījumiem, tad VSAA papildus nepieciešami:1. papildus personāla izmaksas datu pārbaudei, informācijas sagatavošanai, apstiprināšanai un novirzīšanai privāto pensiju apdrošināšanai trīs amata vietu (vecākais inspektors (saime, līmenis 23 IIIA, mēnešalgas grupa 8) finansēšanai 48 631 EUR (3amata vietas x 1093 euro x 1.2359 x 12 mēneši = 48 630.20  EUR), papildus izmaksas klientu un sabiedrības informēšanai orientējoši 6 000 paziņojumu izsūtīšanai: 3 674,00 EUR gadā (parastie pasta sūtījumi) vai 8 894,00 EUR gadā (ierakstītie pasta sūtījumi);
2. papildus izmaksas izmaiņu ieviešanai informācijas sistēmā: darbietilpība 2018. gadā 630 c/d x 360,00 EUR = 226 800,00 EUR:
* datu par personu privāto pensiju kontu saņemšanu no VID – darbietilpība 2018. gadā 55 c/d;
* personu iesniegto privāto pensiju fonda kontu kontroli ar Kontu reģistru – darbietilpība 2018. gadā 155 c/d;
* procesu, kurš sagatavo uz Valsts kasi maksājumus personu privāto pensiju fondu kontos – darbietilpība 2018. gadā 140 c/d;
* paziņojumu sagatavošanu un izsūtīšanu personām, kurām pienākums paziņot izvēlēto privāto pensiju kontu – darbietilpība 2018. gadā 280 c/d.

Ja likumprojekta 23.¹ panta izpilde būs jānodrošina, tad papildus augstāk minētajamVSAA:1) ar 2018.gadu un turpmāk ik gadu būs nepieciešami:* 48 916,00 EUR/gadā (ierakstītie pasta sūtījumi)- 33 000 paziņojumi autoratlīdzības saņēmējiem gadā.

2) Jauna autoratlīdzību iemaksu moduļa izveidei 2018.gadā papildus nepieciešami 500 400,00 EUR (1 390 c/d x 360).Ja likumprojekta 23.¹ panta izpilde būs jānodrošina VSAA un saskaņā ar „Grozījumi Solidaritātes nodokļa likumā” noteikto VSAA būs jāpārskaita maksājumi privātajā brīvprātīgajā pensiju shēmā atbilstoši likuma “Par valsts sociālo apdrošināšanu” nosacījumiem, tad VSAA papildus nepieciešami: 2018.gadā – 833 640.20 EUR; turpmākos gadus – 106 440.20 EUR ik gadu.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Saistībā ar šo likumprojektu nepieciešams sagatavot likumprojektus:* Grozījumi Solidaritātes nodokļa likumā;
* “Grozījumi likumā “Par iedzīvotāju ienākuma nodokli””.

Minētie likumprojekti virzāmi pieņemšanai Saeimā vienotā paketē.Lai nodrošinātu likuma izpildi, būs nepieciešams veikt grozījumus šādos Ministru kabineta noteikumos:* Ministru kabineta 2000.gada 2.maija noteikumos Nr.164 “Kārtība, kādā tiek aprēķinātas un atmaksātas pārmaksātās valsts sociālās apdrošināšanas iemaksas un pārskaitīts solidaritātes nodoklis”;
* Ministru kabineta 2013.gada 17.decembra noteikumos Nr.1478 „Noteikumi par valsts sociālās apdrošināšanas obligāto un brīvprātīgo iemaksu objekta minimālo un maksimālo apmēru”;
* Ministru kabineta 2010.gada 7.septembra noteikumos Nr.827 “Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli” (būs nepieciešama jauna deklarācija priekš autoratlīdzībām);
* Ministru kabineta 2010.gada 5.oktobra noteikumos Nr.951 “Kārtība, kādā Valsts ieņēmumu dienests sniedz Valsts sociālās apdrošināšanas aģentūrai ziņas par valsts sociālās apdrošināšanas obligātajām iemaksām”;
* Ministru kabineta 2003.gada 27.maija noteikumos Nr.272 “Noteikumi par valsts fondēto pensiju shēmas darbību”.
 |
| 2. | Atbildīgā institūcija | Labklājības ministrija ir atbildīga par likumprojekta “Grozījumi likumā “Par valsts sociālo apdrošināšanu”” un iepriekšējā ailē minēto Ministru kabineta noteikumu projektu izstrādi. Finanšu ministrija ir atbildīga par likumprojektu “Grozījumi Solidaritātes nodokļa likumā” un “Grozījumi likumā “Par iedzīvotāju ienākuma nodokli”” izstrādi. |
| 3. | Cita informācija | Nav. |

|  |
| --- |
| **V. Tiesību akta projekta atbilstība ES tiesību aktiem** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Priekšlikumu izvērtēšana par saimnieciskās darbības veicēju, pašnodarbināto ienākumu aplikšanu ar VSAOI un autoratlīdzībām piemērojamo 5% likmi notika ar valdības sociālo partneru un citu nevalstisko organizāciju līdzdalību Valsts Nodokļu politikas pamatnostādņu 2018. – 2021.gadam izstrādes procesā. Par pārējiem jautājumiem panākta vienošanās Valdību veidojošo partiju Koalīcijas sadarbības padomē. |
| 2. | Sabiedrības līdzdalība projekta izstrādē | Valsts Nodokļu politikas pamatnostādņu 2018. – 2021.gadam izstrādes procesā bija iesaistītas valdības sociālo partneru nevalstiskās organizācijas: Latvijas Darba devēju konfederācija un Latvijas Brīvo arodbiedrību savienība, kā arī Latvijas Tirdzniecības un rūpniecības kamera. Priekšlikumi, kas ietverti Valsts nodokļu politikas pamatnostādnēs, apspriešanā ir bijuši klāt Latvijas Apdrošinātāju asociācijas, Latvijas Pašvaldību savienības, Latvijas Lielo pilsētu asociācijas, Latvijas Komercbanku asociācijas, Cēsu Uzņēmēju kluba, Latvijas Nodokļu konsultantu asociācijas, Latvijas Pilsoniskā alianses, Sabiedrības par atklātību – Delna, Auto Asociācijas, Ārvalstu investoru padomes Latvijā, Latvijas Tūrisma Aģentu un Operatoru Asociācijas, Lauku ceļotāja u.c. nevalstisko organizāciju pārstāvji. Regulāri visi ar nodokļu politikas pamatnostādņu izstrādi saistītie jautājumi ir apspriesti Nacionālās Trīspusējās sadarbības padomes Budžeta un nodokļu apakšpadomes sēdēs, Nacionālās Trīspusējās sadarbības padomes un Nodokļu politikas pamatnostādņu reformu vadības grupas sēdēs.Finanšu ministrijas mājaslapā ir publicētas vairākas preses relīzes par plānoto nodokļu reformu, kur ir informācija par to, kādas izmaiņas un ieguvumi sagaidāmi no nodokļu reformas kopumā un īpaši no darbaspēka nodokļu reformas. Ieskatu šajās reformās sniedz sagatavotās infografikas, kas vizuāli atspoguļo reformas priekšlikumu būtību. |
| 3. | Sabiedrības līdzdalības rezultāti | Sociālie partneri ir atbalstījuši Valsts Nodokļu politikas pamatnostādnes 2018. – 2021.gadam. Par 5% noteikšanu autoratlīdzībām no autoratlīdzību izmaksātāju līdzekļiem iebildumu ir izteikusi biedrība “Latvijas Preses izdevēju asociācija”, jo biedrības ieskatā, tas var iznīcināt drukāto mediju nozari. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | VSAA,VID un Valsts kase. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | VID būs jāveic samaksāto VSAOI no autoratlīdzībām uzskaite, aprēķināšana un novirzīšana pensiju 3.līmenim, kā arī ieskaitīšanu pensiju speciālajā budžetā.VSAA būs jānodrošina atšķirīga solidaritātes nodokļa rēķināšana un pārskaitīšana. Nav plānota esošu institūciju likvidācija vai reorganizācija. |
| 3. | Cita informācija | Nav. |

Labklājības ministrs J.Reirs

07.07.2017 14:57

3675

Dreimane 67021562

Airina.Dreimane@lm.gov.lv